《黑林》
清代·吴兆骞

黑林天险削难平，唐将曾传此驻兵。
形胜万年雄北极，勋名异代想东征。
废营秋郁风云气，大碛霄闻剑戟声。
历历山川攻战地，只今旌甲偃边城。

作者简介：（1631—1684）清江南吴江人，字汉槎。吴兆宽弟。少有才名，与华亭彭师度、宜兴陈维崧有“江左三凤凰”之号。顺治十四年科场案，无辜遭累，遣戍宁古塔，居二十三年。友人顾贞观求明珠子纳兰性德为之缓颊，旧日文友宋德宜、徐乾学集资纳赎，始得放归，又三年而卒。有《秋笳集》。